[{"text_idx": "#000000", "text": "Buddugoliaeth i Gymru yn Nulyn"}, {"text_idx": "#000001", "text": "Mae Cymru wedi sicrhau buddugoliaeth yn erbyn Iwerddon ar o\u0302l brwydr gorfforol dros ben yn Nulyn."}, {"text_idx": "#000002", "text": "Roedd hi'n ddechrau hyderus gan Gymru - ac roedden nhw ar y blaen ar o\u0302l 17 munud yn dilyn cic gosb gan Leigh Halfpenny."}, {"text_idx": "#000003", "text": "Roedd ti\u0302m profiadol Cymru yn rheoli'r meddiant am gyfnodau hir - ac fe ddaeth cais i'r crysau cochion ar o\u0302l 25 munud, Justin Tipuric yn croesi mewn sgarmes fawr yn dilyn llinell ymosodol yng nghornel y Gwyddelod."}, {"text_idx": "#000004", "text": "Tarodd Iwerddon yn o\u0302l - cig gosb gan Johnny Sexton ac yna, eiliadau cyn yr egwyl, sgoriodd Iain Henderson o dan y pyst ar o\u0302l cyfnod hir o ymosod."}, {"text_idx": "#000006", "text": "Pan ddechreuodd yr ail hanner roedd hi'n ddeg pwynt yr un, a bu'n rhaid i Gymru frwydro yn galed i atal y Gwyddelod unwaith eto."}, {"text_idx": "#000007", "text": "Hanner ffordd drwy'r ail hanner fe aeth Cymru ar y blaen - Halfpenny a chic gosb unwaith eto."}, {"text_idx": "#000008", "text": "Ar o\u0302l 70 munud roedd hi'n 16-10 i Gymru, ar o\u0302l Halfpenny gosbi Iwerddon am gamsefyll o flaen y pyst."}, {"text_idx": "#000009", "text": "Roedd amddiffyn Cymru o dan bwysau mawr tan yr eiliad olaf - ond roedd hi'n fuddugoliaeth haeddiannol yn y diwedd mewn gem brawf anodd a chorfforol."}, {"text_idx": "#000010", "text": "Prif StraeonGwasanaeth Bwcabws y gorllewin yn dod i benCyhoeddwyd2 awr yn o\u0302l'Mor bwysig' trafod iechyd meddwl yn y dosbarthCyhoeddwyd1 awr yn o\u0302l'Difrod difrifol' i glwb golff Clydach wedi llifogyddCyhoeddwyd2 awr yn o\u0302l"}]